Kedves ballagó nyolcadikosok!

Sok szeretettel köszöntünk benneteket ezen a számotokra fontos és emlékezetes napon. Eddig egyenes irányban haladtatok, de utaitok most elválnak. Ez az elválás nem ma dől el, hiszen már hetek óta tudjátok, hogy más-más iskolákban tanultok tovább. A mai rendezvény arra szolgál, hogy ünnepeljünk. Megünnepeljük az elmúlt nyolc évet, a sok tanulást, a számtalan kalandot, melyekben részetek volt alsós tanítóitok és osztályfőnökeitek vezetése alatt. Tekintsetek vissza örömmel nemcsak az ünnepnapokra, a kirándulásokra, ünneségekre, hanem a hétköznapokra is, hiszen azok során váltatok azzá, akik ma vagytok. Tekintsetek visszafelé örömmel és előrefelé örömteli várakozással, készen a kalandokra, amelyek még várnak rátok. Egyre jobban kinyílik nektek a világ, új embereket, új helyeket ismertek meg, új dolgokat tanultok.Ti adtátok a követendő példát, amiért mindig hálásak leszünk. Hosszú lenne felsorolni azt a sok-sok élményt, amelyben veletek együtt részünk volt. Örökké őrizzük a kedves, szép emlékeket.

Kívánjuk, hogy új közösségetekben is legalább ilyen jól érezzétek magatokat, sikerrel vegyétek az előttetek álló akadályokat, becsületesen és emberségesen viselkedjetek a nehéz helyzetekben is.

Szomorúan gondolunk arra, hogy vége szakadt az együtt eltöltött időnek. És reméljük, hogy minden álmotok sikeresen beteljesül, és bízunk benne hogy egyszer az itt eltöltött időre, mosolyogva gondoltok majd vissza.